Памер кампэнсацыі, якую Моўчан патрабаваў спагнаць з гурта Naka Вярхоўны суд палічыў завышанай і задаволіў толькі напалову. Такім чынам, замест заяўленай сумы ў 100 базавых велічынь, адказчыкі маюць сплаціць 50 базавых. Агульная сума, якую хацеў Моўчан уключна з аплатай усіх ягоных судовых выдаткаў складала 26 900 000 руб., атрымае ён па выніку 14 450 000 руб. Судовыя выдаткі разьмеркаваныя ў розных ступенях сярод суадказчыкаў, але таксама цалкам незадаволеныя ў гэтай частцы. Такім чынам, з Шпакоўскай спаганяюць 5 780 000 руб., з Паўловіча, Шчурко і Харытановіча — па 2 890 000 руб. з кожнага. Прысутныя ў судзе з гэтай нагоды нават пажартавалі наконт Моўчана — напісаў песьню напалову, палову і атрымаў.